Постоянният глад, Какво означава постоянният глад за определени храни и как да го преодолеем, Дорийн Върчу
Постоянният глад, Какво означава постоянният глад за определени храни и как да го преодолеем, Дорийн Върчу
----------------------------------------------------------------------------------------------------------


Тази книга представлява практическо ръководство, което ще ви помогне да превъзмогнете влечението си към определени храни, да намалите апетита си като цяло и да регулирате теглото си за постоянно. Тя е резултат от дългогодишните научни, психологически и метафизични проучвания на глада и копнежа за храна на Дорийн Върчу. Авторката разкрива, че гладът за определена храна е свързан с различни неразрешени емоции и желания, като любов, радост, финансова сигурност или прошка. В книгата са дадени разяснения на възможните значения на преяждането с много видове храни, заедно с подробни препоръки, насоки и упражнения за отказване от този опустошителен за тялото и духа начин на живот. Ще научите какви са характеристиките на емоционалното ядене; към кой тип преяждащи хора спадате вие и как вашата индивидуалност влияе на теглото ви; как храната променя настроенията ви и как да се справите с копнежа по някои храни. Когато се запознаете с тази информация, можете да заявите честно пред себе си защо желаете определени храни, да започнете да предотвратявате периодите на преяждане, да намалите емоционалното ядене и да си върнете балансирания здравословен апетит, който е предпоставка за възстановяване на вашето здраве, жизненост и енергия на всички нива.